Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (applikazzjoni EGF/2011/020 ES/Comunidad Valenciana xdud tas-saqajn minn Spanja) /* COM/2012/0204 final */





MEMORANDUM TA’ SPJEGAZZJONI Il-Punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba[1] jippermetti l-mobilizzazzjoni tal-Fond Ewropew ta' Aġġustament għall-Globalizzazzjoni (FEG) permezz ta' mekkaniżmu ta' flessibbiltà, bil-limitu massimu annwali ta' EUR 500 miljun minbarra l-intestaturi rilevanti tal-qafas finanzjarju. Ir-regoli applikabbli għall-kontribuzzjonijiet mill-FEG huma stipulati fir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta’ Aġġustament għall-Globalizzazzjoni[2]. Fit-28 ta' Diċembru 2011, Spanja bagħtet l-applikazzjoni EGF/2011/020 ES/Comunidad Valenciana Footwear għal kontribuzzjoni finanzjarja mill-FEG, wara sensji f'146 intrapriża li joperaw fid-Diviżjoni 15 tan-NACE Reviżjoni 2 ("Manifattura tal-ġilda u prodotti relatati")[3] fir-reġjun NUTS II tal-Comunidad Valenciana (ES52) fi Spanja. Wara analiżi fil-fond ta' din l-applikazzjoni, il-Kummissjoni kkonkludiet skont l-Artikolu 10 tar-Regolament (KE) Nru 1927/2006, li l-kundizzjonijiet għal kontribuzzjoni finanzjarja skont dan ir-Regolament huma ssodisfati. SOMMARJU TAL-APPLIKAZZJONI U ANALIŻI Dejta ewlenija: || Nru ta' Referenza tal-FEG || EGF/2011/020 Stat Membru || Spanja Artikolu 2 || (b) Intrapriżi kkonċernati || 146 Reġjun NUTS II || Comunidad Valenciana (ES52) Diviżjoni NACE Reviżjoni 2 || 15 ("Manifattura ta’ prodotti tal-ġilda u prodotti relatati") Perjodu ta’ referenza || 25.1.2011 – 25.10.2011 Data ta' bidu għas-servizzi personalizzati || 26.3.2012 Data tal-applikazzjoni || 28.12.2011 Sensji matul il-perjodu ta’ referenza || 876 Ħaddiema li ngħataw is-sensja li mistennija jipparteċipaw fil-miżuri || 350 Nefqa għas-servizzi personalizzati (EUR) || 2 392 100 Nefqa għall-implimentazzjoni tal-FEG[4] (EUR) || 118 000 Nefqa għall-implimentazzjoni tal-FEG (%) || 4,7 Baġit totali (EUR) || 2 510 100 Kontribuzzjoni tal-FEG (65 %) (EUR) || 1 631 565 1. L-applikazzjoni tressqet quddiem il-Kummissjoni fit-28 ta’ Diċembru 2011 u kienet supplimentata b'tagħrif addizzjonali sat-23 ta’ Frar 2012. 2. L-applikazzjoni tissodisfa l-kundizzjonijiet biex jintuża l-FEG kif stabbilit fl-Artikolu 2(b) tar-Regolament (KE) Nru 1927/2006, u tressqet fil-limitu ta' żmien ta' 10 ġimgħat imsemmi fl-Artikolu 5 ta' dak ir-Regolament. Ir-rabta bejn is-sensji u l-bidliet strutturali maġġuri fl-andamenti tal-kummerċ dinji minħabba l-globalizzazzjoni jew il-kriżi finanzjarja u ekonomika globali 3. Sabiex tiġi stabbilita r-rabta bejn is-sensji u l-bidliet strutturali maġġuri fl-andamenti tal-kummerċ dinji minħabba l-globalizzazzjoni, l-applikazzjoni tiddeskrivi s-sensji fir-reġjun tal-Comunidad Valenciana f'dan l-isfond ta’ tibdil radikali fid-distribuzzjoni tal-produzzjoni tax-xdud tas-saqajn. Pajjiżi terzi, speċifikament iċ-Ċina u l-Indja, qed jiddominaw dejjem iktar il-kummerċ dinji tax-xdud tas-saqajn, u l-pajjiżi bħall-Vjetnam u l-Indoneżja jkomplu jżidu s-sehem tagħhom fil-produzzjoni dinjija. 4. Spanja targumenta li skont dejta disponibbli[5] l-importazzjonijiet ta’ xdud tas-saqajn minn pajjiżi mhux fl-UE lejn l-UE żdiedu kważi b'6 % matul il-perjodu ta' bejn l-2006 u l-2009 filwaqt li l-esportazzjonijiet tal-UE naqsu b’16,4 % matul l-istess perjodu. Bħala konsegwenza diretta tat-tnaqqis fl-esportazzjonijiet l-għadd ta’ produtturi tax-xdud tas-saqajn fl-UE-27 naqas: fl-2008 kien hemm biss 24 000 produttur fl-UE filwaqt li fl-2005 kien għad hemm 27 125. Dan it-tnaqqis (11,58 %) fl-għadd ta' ditti kellu impatt dirett fuq l-impjiegi: 78 800 impjieg dirett -- li jirrappreżentaw kważi 20 % tat-total -- intilfu fis-settur matul il-perjodu ta' bejn l-2005 u l-2008. 5. L-importazzjonijiet tax-xdud tas-saqajn fi Spanja wkoll segwa xejra 'l fuq, bi tkabbir ta' kważi 20 % matul il-perjodu ta' bejn l-2006 u l-2010. Madankollu, l-impatt tal-iżbilanċ bejn l-importazzjonijiet u l-esportazzjonijiet fl-industrija Spanjola tax-xdud tas-saqajn kien ikbar milli fl-UE kollha: l-għadd ta' manifatturi naqas b'35,96 % matul l-2006 u l-2010 (jew 24,27 % jekk inqisu biss il-perjodu ta' bejn l-2006-2009), minħabba li l-għadd ta' ditti naqas minn 2 283 għal 1 462. Għalhekk l-impjieg naqsu b'31,80% u ntilfu 10 663 impjiegi dirett matul l-istess perjodu. 6. Is-sensji Spanjoli segwew ukoll it-tendenza ġenerali fl-industrija tax-xdud tas-saqajn fl-UE għal delokalizzazzjoni ta' ħafna mis-sottoproċessi lejn pajjiżi li mhumiex fl-UE li huma aktar irħas, filwaqt li fl-UE baqgħu biss ix-xogħlijiet ta' valur ogħla bħad-disinn tal-prodott u l-kummerċjalizzazzjoni tal-prodott. Turija tal-għadd ta’ sensji u konformità mal-kriterji tal-Artikolu 2(b) 7. Spanja ressqet din l-applikazzjoni skont il-kriterji ta' intervenzjoni tal-Artikolu 2(b) tar-Regolament (KE) Nru 1927/2006, li jitlob li jkun hemm mill-anqas 500 sensja fuq perjodu ta' disa' xhur f'intrapriżi li joperaw fl-istess Diviżjoni tan-NACE Reviżjoni 2 f'reġjun wieħed jew żewġ reġjuni kontigwi fil-livell tan-NUTS II fi Stat Membru. 8. L-applikazzjoni tindika 876 sensja f’146 intrapriża li joperaw fid-Diviżjoni 15 tan-NACE Reviżjoni 2 (“Manifattura tal-ġilda u prodotti relatati") fir-reġjun NUTS II ta’ Comunidad Valenciana (ES52) matul il-perjodu ta' referenza ta' disa’ xhur mill-25 ta’ Jannar 2011 sal-25 ta’ Ottubru 2011. Fost dawn is-sensji, 862 ġew ikkalkolati skont it-tieni inċiż tat-tieni paragrafu tal-Artikolu 2 tar-Regolament (KE) Nru 1927/2006. Skont it-tielet inċiż tal-istess paragrafu ġew ikkalkolati 14-il sensja oħra. Il-Kummissjoni rċeviet il-konferma meħtieġa skont it-tielet inċiż tat-tieni paragrafu tal-Artikolu 2(2) li dan huwa l-għadd reali ta' sensji effettwati. Spjegazzjoni tan-natura mhux prevista ta' dawk is-sensji 9. L-awtoritajiet Spanjoli jargumentaw li s-settur tax-xdud tas-saqajn diġà kien ġie ristrutturat biex ilaħħaq mal-liberalizzazzjoni tas-suq, filwaqt li għażel li jipproduċi oġġetti ta' valur miżjud għoli u ffoka fuq l-esportazzjonijiet. Matul is-snin ta' qabel il-kriżi ekonomika u finanzjarja dan l-approċċ pprovdiehom b'fatturat sostenibbli. Madankollu l-kriżi u l-issikkar tal-kreditu li segwa poġġa ħafna intrapriżi żgħar u ta' daqs medju f'diffikultajiet serji, billi ma kellhomx biżżejjed flessibilità finanzjarja biex jaffrontaw is-sitwazzjoni l-ġdida ta' tnaqqis fl-esportazzjonijiet u kontrazzjoni fis-suq domestiku. Dan irriżulta fl-għeluq ta' intrapriżi: 188 intrapriża li jirrappreżentaw 16,64 % tal-għadd totali ta' manifatturi tax-xdud tas-saqajn fil-Comunidad Valenciana waqqfu l-attività tagħhom u għalqu fl-2010 bil-konsegwenza ta' telf ta’ impjiegi. Identifikazzjoni tal-intrapriżi li taw is-sensji u l-ħaddiema li se jingħataw l-għajnuna 10. L-applikazzjoni tirrilata ma' 876 sensja fil-146 intrapriża li ġejjin: Intrapriżi u għadd ta' sensji ABACO SHOES S.L. || 3 || ILICESOLES S.L. || 10 ADDI SHOES S.L || 1 || INDALO SHOES S.L || 4 ADOANSA S.L || 5 || INDUSTRIA AUXILIAR DEL CALZADO CRIMEA S.L || 1 ADORNOS LA TORRESTA S.L.U || 26 || IRAMEN CALZADOS S.L.U || 26 ADRIANO SHOES S.L.U || 13 || IRONMATRIC S.L || 1 AGNELLI INTERNACIONAL S.L || 1 || JANDRO MODA S.L. || 6 ALANDA SHOES S.L || 4 || JESO CONFORT S.L || 1 ALFIE SHOES S.L || 2 || J'HAYBER S.L. || 3 ALUYTEC DEL SURESTE S.L Y ALUVEGA || 1 || JOROS SHOES S.L || 2 ANALPE SHOES S.L. || 1 || JOSE CANO PALAZON || 1 ANTONIO ANDREU MACIÁ || 1 || JOSE FERRER CALZADOS S.L. || 7 APARADOS DANISA S.L || 9 || JOSE LOPEZ MARTINEZ || 2 APARADOS CRIS S.L || 11 || JOVIRES SHOES S.L || 64 APRILE INTERNACIONAL 2002 S.L || 1 || KILMAS S.L || 1 ARTESANIAS Y COMPLEMENTOS DEL CALZADO S.L || 4 || KINSPARTEL S.L || 12 ARTESANOS DE SAX S.L. || 1 || KMB ROC S.L || 1 ASEPYME ELDA ASOCIADOS S.L. || 1 || KNOW SHOES DESIGN S.L || 1 ATHELETIC SPORT GROUP S.L.U || 1 || LINEA OCCIDENTAL S.L. || 1 AUXILIAR DE CALZADO RICOCHI S.L. || 8 || LORTEL SHOES S.L. || 1 AUXILIAR DEL CALZADO CRIMEA S.L || 2 || MANKEITO S.L || 23 AUXILIARES DEL CALZADO ANTON S.L. || 1 || MANUEL GIMENEZ BARRAGAN || 1 BABY PARDO S.L.U || 4 || MANUFACTURAS CARCOLA, S.L || 6 BESTINN SHOES S.L || 1 || MANUFACTURAS NEWMAN S.L.U || 2 BOLITRES S.L.U || 1 || MAPELL ELX 2010 S.L || 3 BONAFORMA S.L || 1 || MARIA TERESA NAVARRO YAÑEZ || 2 CALZADOS BELMAR S.L || 1 || MARROQUINERIA LEYVA S.L. || 1 CALZADOS DAURO S.L. || 1 || MARTINETTI THE BAGS CLUB S.L || 4 CALZADOS DEL PAS BLAN S.L || 1 || MECANIZADOS Y SUMINISTROS GUTIERREZ S.L || 1 CALZADOS IGNACIO BERNABEU S.L.U || 26 || MOLDES JOFAN S.L || 5 CALZADOS JOSE VICENTE E HIJOS S.L || 31 || MTNG EUROPE EXPERIENCE,S.L. || 1 CALZADOS JOSEMI 2010 S.L || 1 || MUSTANG PRODUCTION S.L || 1 CALZADOS LAMAR S.L || 32 || MUZZYPIEL S.L || 9 CALZADOS LUCATONI .S.L || 1 || NARCO SHOES S.L || 2 CALZADOS MAGIAN S.L || 1 || NATISAND SHOES S.L || 16 CALZADOS MARIA GARCIA S.L || 15 || NEW GRABORD S.L || 1 CALZADOS MAYFRAN S.A || 56 || NODO SHOES,S.LU || 2 CALZADOS MONTIEL S.L || 1 || PADALIS SHOES S.L || 29 CALZADOS SALEM SL || 1 || PANAMA JACK S.A || 1 CALZADOS VALORI S.L || 1 || PAPI MODA S.L || 14 CALZANETTO S.L || 1 || PASCO PRODUCCIONES S.L.U || 3 CARMELA LUXE S.L || 42 || PATRICIA ROSALES S.L || 3 CAT WOOMAN S.L || 1 || PEDRO MIRALLES S.L || 1 CHILSYE SHOES S.L || 6 || PLANTIFLER S.L || 1 CONFORFLEX SUMINISTRO INDUSTRIALES S.L.U || 2 || PLANTILLAS CABEZO S.L.U || 1 CONFORSUELAS S.L. || 15 || PLANTILLAS PATRICIA S.L || 9 COOLSHOE S.L || 1 || PREFABRICADOS VIENA S.L || 8 COPRA PIEL S.L || 2 || RAIZA SHOES S.L. || 1 CORTADOS Y APARADOS COCO S.L || 1 || RHINOS SHOES S.L || 2 CREACIONES CARPENA S.L. || 1 || SANDEVAL SL || 10 CREACIONES DALISA S.L.U || 2 || SANTIAGO A. RAMIREZ GUTIERREZ || 5 CREACIONES KING-BELT S.L || 4 || SIROKO SHOES S.L || 25 CREVISA S.L || 1 || SOFAMVAL S.L || 4 CRIMEA S.L || 1 || STRADIVARIUS ESPAÑA S.A || 1 CURTIDOS PIELES NATURALES S.L || 14 || SUACAL CALZADOS E INVERSIONES GILBERT || 1 CUTI SHOES S.L. || 17 || SUELAS DESANZ S.L || 7 DAF CALZADOS S.L || 4 || SUELAS DOMVER S.L || 11 DAMAPIEL S.L || 7 || SUELAS PAMAR S.L || 4 DESIVAL S.L || 1 || TACMOR S.L.U || 4 EBOLOTAC S.L.U || 1 || TACONES INYECTADOS PARA EL CALZADO S.L || 5 EMBOGA S.A. || 1 || TALLER CORTADO (JOSE ANDRES ALONSO) || 1 EUROELX S.L || 9 || TENERIA INDUSTRIAL VALENCIANA SA || 2 EUROPLASTICA ESPAÑA S.A || 1 || TRIO SHOES 2000 S.L || 1 FAMACAL S.L || 1 || UNIMOLDES S.L || 1 FENADELFRI S.L.U || 1 || UNIVERSAL PREFABRICADOS PARA EL CALZADO S.L || 1 FINISAJE GALEÓN S.L || 1 || VAL DISME S.L || 1 FO-PLANT 2001 S.L || 1 || VILLACALZA 2008 S.L || 2 FORMATOS COLOR Y DISEÑO S.L || 1 || VIVER Y BERNA S.L || 1 FORRADOS ODALYS S.L || 15 || VULCANIZADOS ELEVAN S.L || 1 FRANCISCO JAVIER ROS MOYA || 1 || VULCANIZADOS LA ESTRELLA S.L. || 1 FREE FASHION S.L || 1 || ZAPASTOCK S.L. || 2 FULGEN SHOES S.L || 31 || ZAPATOS DACON S.L || 1 HIJOS DE RAMON IBAÑEZ S.A || 1 || ZUHAL SHOES S.L.U || 8 HORMAR XXI S.L. || 2 || 5 FACTORIA 2009 S.L.U || 14 Għadd totali ta' intrapriżi: 146 || Għadd totali ta' Sensji: 876 || 11. Il-ħaddiema kollha li ngħataw is-sensja se jiġu offruti l-possibbiltà li jipparteċipaw fil-miżuri. Madankollu, l-awtoritajiet Spanjoli, abbażi tal-esperjenza preċedenti tagħhom fil-ġestjoni tal-każijiet tal-FEG, jistmaw li madwar 350 ħaddiem se jagħżlu li jipparteċipaw fil-miżuri tal-FEG. 12. It-tqassim tat-876 ħaddiem identifikati huwa kif ġej: Kategorija || Għadd || Perċentwal Irġiel || 465 || 53,03 Nisa || 411 || 46,97 Ċittadini tal-UE || 872 || 99,54 Ċittadini mhux tal-UE || 4 || 0,46 Minn 15 sa 24 sena || 27 || 3,08 Minn 25 sa 39 sena || 427 || 48,74 Minn 40 sa 54 sena || 336 || 38,36 Minn 55 sa 59 sena || 65 || 7,42 Aktar minn 60 sena || 21 || 2,40 13. Fir-rigward ta' kategoriji ta’ xogħol, it-tqassim huwa kif ġej: Kategorija || Għadd || Perċentwal Tekniċi || 8 || 0,91 Skrivani || 45 || 5,14 Ħaddiema fl-artiġjanat u snajja' relatati || 455 || 51,95 Okkupazzjonijiet elementari || 368 || 42,00 14. Fir-rigward ta' livelli edukattivi, it-tqassim huwa kif ġej: Livell edukattiv || Għadd || Perċentwal Edukazzjoni bażika (sa tmiem l-edukazzjoni obbligatorja) || 362 || 41,32 Edukazzjoni sekondarja ogħla || 59 || 6,74 Edukazzjoni terzjarja || 27 || 3,08 Oħrajn (edukazzjoni mhux formali) || 4 || 0,46 Nies li ma segwew l-ebda forma ta' edukazzjoni jew li telqu kmieni mill-iskola || 424 || 48,40 15. Skont l-Artikolu 7 tar-Regolament (KE) Nru 1927/2006, Spanja kkonfermat li ġiet applikata u se tkompli tiġi applikata politika ta' ugwaljanza bejn in-nisa u l-irġiel kif ukoll waħda ta' nondiskriminazzjoni, matul l-istadji varji tal-implimentazzjoni tal-FEG u, b'mod partikolari, fl-aċċess għall-FEG. Deskrizzjoni tat-territorju kkonċernat u l-awtoritajiet u l-partijiet interessati tiegħu 16. It-territorju milqut mis-sensji jinsab fi ħdan ir-reġjun NUTS II ta' Comunidad Valenciana, u huwa kkonċentrat fit-tliet comarcas (bejn wieħed u ieħor ekwivalenti għal kontea) ta' Alto, Medio y Bajo Vinalopó fil-provinċja NUTS III ta' Alicante. 17. Mill-intraprizi Spanjoli kollha, 11,5 % huma bbażati fil-Comunidad Valenciana. Is-settur tal-manifattura jirrappreżenta 26 % tal-impjiegi totali f'dan ir-reġjun; filwaqt li s-settur tas-servizzi jirrappreżenta 60 %, dak tal-kostruzzjoni 10 % u s-settur primarju 4 %. Il-mudell tan-negozju fil-Comunidad Valenciana huwa kkaratterizzat minn preżenza għolja ta' intrapriżi żgħar u ta' daqs medju li prinċipalment jispeċjalizzaw fil-manifattura tal-għamara, iż-żraben, it-tessuti, iċ-ċeramika u l-ġugarelli. Dawn l-industriji huma kkonċentrati f'distretti madwar għadd limitat ta' muniċipalitajiet. 18. Il-partijiet interessati ewlenin huma l-Generalitat Valenciana (il-gvern awtonomu tal-Comunidad Valenciana) u partikolarment il-Ministeru Reġjonali tal-Edukazzjoni, it-Taħriġ u l-Impjiegi; is-SERVEF (uffiċini pubbliċi tax-xogħol tal-gvern awtonomu); it-trejdjunjins: FIA-UGT-PV u CCOO-PV[6]; l-assoċjazzjoni tal-manifatturi tax-xdud tas-saqajn tal-Comunidad Valenciana (AVECAL). L-impatt mistenni tas-sensji fir-rigward tal-impjiegi lokali, reġjonali jew nazzjonali 19. Spanja hija t-tieni produttur tal-UE tax-xdud tas-saqajn, li timmanifattura kważi 25 % tal-produzzjoni sħiħa tal-UE. Mill-manifatturi Spanjoli tax-xdud tas-saqajn, 64,43 % jinsabu fil-Comunidad Valenciana, għalhekk il-konsegwenzi għall-impjiegi fil-livell lokali minħabba bidliet fl-andamenti tal-kummerċ dinji li jikkonċerna l-manifattura tax-xdud tas-saqajn huma tassew sinifikanti u għandhom impatt enormi fuq Comunidad Valenciana. Barra minn dan ir-reġjun kien affettwat ukoll minn erba' mases oħra ta' każijiet tas-sensji[7], li għalihom ġew sottomessi applikazzjonijiet tal-FEG lill-Kummissjoni. 20. Fi ħdan il-Comunidad Valenciana t-territorji l-aktar milquta mis-sensji huma Alto, Medio u Bajo Vinalopó, tliet kontej dipendenti ħafna fuq il-manifattura tax-xdud tas-saqajn. L-għadd ta' ħaddiema li ngħataw is-sensji żdied bi 83 % fin-naħa ta' fuq ta' Vinalopó u rdoppja f'Medio u Bajo Vinalopó fl-2011 meta mqabbel mal-2009. Il-perspettivi għal riintegrazzjoni futura fix-xogħol għall-ħaddiema li ngħataw is-sensja f 'dan it-territorju ma tantx jidhru inkoraġġanti ħafna, minħabba li Alto, Medio u Bajo Vinalopó kienu wkoll affettwati mis-sensji koperti miż-żewġ applikazzjonijiet msemmija qabel għal appoġġ mill-FEG: EGF/2010 005 ES/Comunidad Valenciana Natural Stone (528 sensja fis-settur tal-qtugħ, l-iffurmar u l-irfinar tal-ġebel) u EGF/2011/006 Comunidad Valenciana Construction (1 138 sensja fis-settur tal-kostruzzjoni). Pakkett ikkoordinat ta' servizzi personalizzati li jrid jiġi ffinanzjat u analiżi tal-ispejjeż stmati tiegħu, inkluża l-komplementarjetà tiegħu mal-azzjonijiet iffinanzjati mill-Fondi Strutturali 21. Il-miżuri kollha li ġejjin jiġbru flimkien biex jiffurmaw pakkett ikkoordinat ta' servizzi personalizzati mmirat biex jintegra mill-ġdid il-ħaddiema fis-suq tax-xogħol: – Merħba u sessjonijiet ta’ tagħrif u gwida: Din hija l-ewwel miżura li se tiġi offruta lill-ħaddiema kollha u tinkludi: (1) Tagħrif dwar il-ħiliet u rekwiżiti ta' taħriġ; dwar programmi disponibbli għall-pariri u t-taħriġ; kif ukoll konċessjonijiet u inċentivi. (2) Il-ġbir tal-profili tal-ħaddiema u t-tfassil, l-implimentazzjoni u s-segwitu ta' appoġġ personalizzat. (3) Workshops fuq intervisti tax-xogħol. Permezz ta' eżerċizzji ta' reċtar il-parteċipanti jitgħallmu kif jevitaw żbalji komuni waqt intervisti tax-xogħol. – Għajnuna intensiva għat-tfittxija ta' impjieg: Dan għandu jinvolvi tiftix intensiv għax-xogħol, li jinkludi tfittxija kemm passiva kif ukoll attiva tal-opportunitajiet lokali u reġjonali ta' xogħol. workshops dwar tekniki għat-tfittix ta' impjieg; u mentoring (jiġifieri segwitu individwali dwar l-attivitajiet ta' tiftix ta' impjieg). – Taħriġ f’ħiliet vokazzjonali relatati mas-settur tax-xdud tas-saqajn: Il-parteċipanti f'din il-miżura se jitħarrġu f'ħiliet tal-impjiegi relatati ma' impjiegi b'valur miżjud għoli u għalhekk b’impjegabilità ogħla fi ħdan is-settur tax-xdud tas-saqajn. Billi l-impjiegi li hemm l-aktar domanda għalihom jirrigwardaw l-aktar id-disinn u l-kummerċjalizzazzjoni, il-korsijiet varji ta’ taħriġ se jiffukaw fuq it-teknoloġija tax-xdud tas-saqajn, id-disinjar permezz tal-kompjuter, il-bijomekkanika tas-sieq, il-valutazzjoni komparattiva tax-xdud tas-saqajn, eċċ. – Taħriġ għal kwalifiki vokazzjonali speċifiċi: Il-parteċipanti f'din il-miżura se jiġu mħarrġa f'setturi bħall-ikel agrikolu, l-industrija tal-plastik jew is-servizzi tal-forniment tal-ikel, fejn jeżistu jew se jkun hemm opportunitajiet fi żmien qasir jew medju. – Promozzjoni tal-intraprenditorija. Dan jinkludi: (1) Pariri dwar proġetti u inizjattivi mmirati sabiex jiżviluppaw, jipproduċu u jiggwidaw negozju vijabbli jew proġetti indipendenti. It-tuturi se jippruvaw isibu wkoll opportunitajiet għal impjieg indipendenti kemm fil-pajjiż kif ukoll barra mill-pajjiż u jipproponuhom lill-parteċipanti fil-miżura. (2) Akkumpanjament lejn il-ħolqien tan-negozju: Dan ifittex li jgħin ħaddiema li ngħataw is-sensja li jipprevedu li joħolqu n-negozju tagħhom stess u se jikkonsisti minn tagħlim personalizzat privat matul il-proċess kollu sabiex jitnieda n-negozju u appoġġ dwar ir-rekwiżiti amministrattivi. It-tagħlim personalizzat privat se jkompli jkun disponibbli għall-parteċipanti matul l-ewwel sena tagħhom bħala persuni li jaħdmu għal rashom. (3) Attivitajiet speċifiċi ta' taħriġ għal dawk il-ħaddiema li jixtiequ jibdew in-negozju tagħhom. Dan se jkopri elementi bħall-iżvilupp ta' idea ta' negozju, l-ippjanar, it-twettiq ta' studji ta' fattibilità, tħejjija ta' pjanijiet ta' negozju u kif jinkisbu l-finanzjamenti. – Taħriġ f'ħiliet orizzontali bħal taħriġ bażiku fl-ICT; taħriġ fl-iżvilupp personali; taħriġ biex jinkisbu ħiliet fil-ġestjoni ta' timijiet; taħriġ għal dawk li jħarrġu li għandhom l-għan li jipprovdu lil dawk il-ħaddiema li sfaw qiegħda u li l-profili tax-xogħol tagħhom jirrakkomandawhom bħala persuni li jħarrġu bil-ħiliet meħtieġa għat-tagħlim. – Taħriġ għar-reklutaġġ. It-taħriġ se jkun imfassal biex jaqdi l-bżonnijiet identifikati ta' intrapriżi lokali, li min-naħa tagħhom se jintrabtu li jimpjegaw mill-inqas terz tal-ħaddiema li qed jipparteċipaw fit-taħriġ. – Konċessjoni għat-tfittix ta’ impjieg: Il-ħaddiema li jtemmu l-mogħdija miftiehma biex jiġu integrati mill-ġdid se jirċievu konċessjoni ta' EUR 400, imħallsa f’darba. – Appoġġ għall-ftuħ ta' negozju: Il-ħaddiema li jintegraw mill-ġdid fl-impjieg billi jibdew negozju għal rashom se jirċievu ammont b'rata fissa ta' EUR 3 000. Dan l-inċentiv huwa maħsub biex ikopri l-ispejjeż involuti biex jitnieda n-negozju. – Kontribuzzjoni għall-ispejjeż tal-ivvjaġġar: Bħala kontribuzzjoni għall-ispejjeż tal-ivvjaġġar tagħhom, il-ħaddiema li jipparteċipaw fil-miżuri se jirċievu ammont b'rata fissa sa EUR 300. – Inċentivi għal rikollokament: Sussidju ta' EUR 350 fix-xahar fuq il-paga għal massimu ta' sitt xhur se jitħallas lil dawk il-ħaddiema li jmorru lura għax-xogħol bħala impjegati. 22. In-nefqa għall-implimentazzjoni tal-FEG, li hija inkluża fl-applikazzjoni skont l-Artikolu 3 tar-Regolament (KE) Nru 1927/2006, tkopri attivitajiet ta' ġestjoni u kontroll kif ukoll tagħrif u pubbliċità. 23. Is-servizzi personalizzati ppreżentati mill-awtoritajiet Spanjoli huma miżuri attivi għas-suq tax-xogħol fi ħdan l-azzjonijiet eliġibbli definiti permezz tal-Artikolu 3 tar-Regolament (KE) Nru 1927/2006. L-awtoritajiet Spanjoli jistmaw li l-ispejjeż totali ta’ dawn is-servizzi huma ta’ EUR 2 392 100 u li n-nefqa għall-implimentazzjoni tal-FEG hija ta' EUR 118 000 (4,7 % tal-ammont totali). Il-kontribuzzjoni totali mitluba mill-FEG hija ta’ EUR 1 631 565 (65 % tal-ispejjeż totali). Azzjonijiet || Għadd stmat ta’ ħaddiema identifikati || Spiża stmata għal kull ħaddiem identifikat (EUR) || Spejjeż totali (l-FEG u l-kofinanzjament nazzjonali) (EUR) Servizzi personalizzati (l-ewwel paragrafu tal-Artikolu 3 tar-Regolament (KE) Nru 1927/2006) Merħba & sessjonijiet ta’ tagħrif u gwida (Acogida y orientación profesional) || 350 || 1 251[8] || 438 000 Għajnuna intensiva għat-tfittxija ta' impjieg (Apoyo intensivo en la búsqueda de empleo) || 275 || 1 142[9] || 314 250 Taħriġ f’ħiliet vokazzjonali relatati mas-settur tax-xdud tas-saqajn (Formación para la recolocación en el sector del calzado) || 120 || 2 500 || 300 000 Taħriġ għal kwalifiki vokazzjonali speċifiċi (Formación para la recolocación en otros sectores) || 150 || 2 500 || 375 000 Promozzjoni tal-intraprenditorija (Formación y asesoramiento al emprendedor) || 50 || 3 825 || 191 250 Taħriġ f'ħiliet orizzontali (Formación transversal para la mejora profesional) || 105 || 1 570 || 164 850 Taħriġ għar-reklutaġġ. (Formación para el empleo con prácticas) || 75 || 1 050 || 78 750 Konċessjoni għat-tfittix ta' impjieg (Incentivo a la participación) || 350 || 400 || 140 000 Appoġġ għall-ftuħ ta' negozju (Incentivo a la constitución de negocios) || 35 || 3 000 || 105 000 Kontribuzzjoni għall-ispejjeż tal-ivvjaġġar (Ayudas por desplazamiento) || 320 || 300 || 96 000 Inċentivi għal rikollokament (Incentivo a la inserción) || 90 || 2 100 || 189 000 Subtotal tas-servizzi personalizzati || || 2 392 100 Nefqa għall-implimentazzjoni tal-FEG (it-tielet paragrafu tal-Artikolu 3 tar-Regolament (KE) Nru 1927/2006) Attivitajiet ta' tħejjija || || 0 Ġestjoni || || 87 000 Tagħrif u pubbliċità || || 21 000 Attivitajiet ta’ kontroll || || 10 000 Subtotal tan-nefqa għall-implimentazzjoni tal-FEG || || 118 000 Total tal-ispejjeż stmati || || 2 510 100 Kontribuzzjoni tal-FEG (65 % tal-ispejjeż totali) || || 1 631 565 24. Spanja tikkonferma li l-miżuri deskritti hawn fuq huma kumplimentari għall-azzjonijiet iffinanzjati mill-Fondi Strutturali u li l-miżuri qegħdin hemm biex jipprevjenu l-għoti doppju ta' fondi. Id-data/dati meta bdew jew meta huwa maħsub li jibdew is-servizzi personalizzati għall-ħaddiema affettwati 25. Spanja bdiet is-servizzi personalizzati għall-ħaddiema affettwati inklużi fil-pakkett koordinat propost lill-FEG għall-kofinanzjament, fit-26 ta' Marzu 2012. Din id-data, għalhekk, tirrappreżenta l-bidu tal-perjodu ta' eliġibilità għal kwalunkwe għajnuna li tista' tingħata mill-FEG. Proċeduri għall-konsultazzjoni mal-imsieħba soċjali 26. L-applikazzjoni proposta ġiet diskussa f'għadd ta' laqgħat mal-imsieħba soċjali msemmija fil-punt 18 ta' hawn fuq. Matul il-laqgħat miżmuma fis-17 ta' Novembru 2011 u fit-2, fl-14 u fil-21 ta' Frar 2012, l-imsieħba soċjali kienu kkonsultati dwar kwistjonijiet bħall-kontenut ta' pakkett integrat ta’miżuri; l-allokazzjoni tar-rwoli u d-distribuzzjoni tal-kompiti; u l-iskedar tal-azzjonijiet. 27. L-awtoritajiet Spanjoli kkonfermaw li kien hemm konformità mar-rekwiżiti stabbiliti fil-leġiżlazzjoni nazzjonali u dik tal-UE dwar is-sensji kollettivi. Tagħrif dwar azzjonijiet li huma obbligatorji skont il-liġi nazzjonali jew skont il-ftehimiet kollettivi 28. Fir-rigward tal-kriterji li jinsabu fl-Artikolu 6 tar-Regolament (KE) Nru 1927/2006, l-awtoritajiet Spanjoli fl-applikazzjoni tagħhom: · ikkonfermaw li l-kontribuzzjoni finanzjarja mill-FEG ma tiħux post il-miżuri li huma r-responsabilità tal-kumpaniji skont il-liġi nazzjonali jew ftehimiet kollettivi; · taw prova li l-azzjonijiet jipprovdu sostenn lil ħaddiema individwali u ma għandhomx jintużaw għar-ristrutturar ta' kumpaniji jew setturi; · ikkonfermaw li l-azzjonijiet eliġibbli ma jirċevux assistenza minn strumenti finanzjarji oħra tal-UE. Sistemi ta’ ġestjoni u kontroll 29. Spanja nnotifikat lill-Kummissjoni li l-kontribuzzjoni finanzjarja se tkun ġestita u kkontrollata mill-istess entitajiet li jiġġestixxu u jikkontrollaw l-FSE. Id-Direttorat Ġenerali tal-Fondi u l-Proġetti Ewropej fi ħdan il-Ministeru Reġjonali tal-Finanzi u l-Gvern tal-Comunidad Valenciana[10] se jkun l-entità intermedjarja għall-awtorità ta' ġestjoni. Finanzjament 30. Fuq il-bażi tal-applikazzjoni minn Spanja, il-kontribut propost mill-FEG għall-pakkett ikkoordinat ta' servizzi personalizzati (inkluża n-nefqa biex jiġi implimentat l-FEG) huwa ta' EUR 1 631 565, li jirrappreżenta 65 % tal-ispiża totali. L-allokazzjoni proposta mill-Kummissjoni minn dan il-Fond hija bbażata fuq it-tagħrif li ngħata minn Spanja. 31. B'kunsiderazzjoni tal-ammont massimu possibbli ta' kontribuzzjoni finanzjarja mill-FEG skont l-Artikolu 10(1) tar-Regolament (KE) Nru 1927/2006, kif ukoll tal-kamp ta' applikazzjoni tal-allokazzjoni mill-ġdid ta' approprjazzjonijiet, il-Kummissjoni tipproponi li timmobilizza l-FEG għall-ammont totali msemmi hawn fuq, li għandu jiġi allokat skont l-intestatura 1a tal-qafas finanzjarju. 32. L-ammont propost ta' kontribuzzjoni finanzjarja jippermetti li aktar minn 25 % tal-ammont annwali massimu allokat għall-FEG jibqa' disponibbli biex ikun allokat matul l-aħħar erba' xhur tas-sena, kif stipulat fl-Artikolu 12(6) tar-Regolament (KE) Nru 1927/2006. 33. Permezz tal-preżentazzjoni ta' din il-proposta sabiex timmobilizza l-FEG, il-Kummissjoni qiegħda tniedi l-proċedura ssimplifikata ta' trijalogu, kif mitlub mill-Punt 28 tal-Ftehim Interistituzzjonali tas-17 ta' Mejju 2006, sabiex tikseb il-qbil taż-żewġ fergħat tal-awtorità baġitarja dwar il-ħtieġa li jintuża l-FEG u l-ammont meħtieġ. Il-Kummissjoni tistieden lill-ewwel waħda miż-żewġ fergħat tal-awtorità baġitarja li tilħaq ftehim dwar l-abbozz tal-proposta għall-mobilizzazzjoni biex, f'livell politiku xieraq, tgħarraf lill-fergħa l-oħra u lill-Kummissjoni bl-intenzjonijiet tagħha. F'każ ta' nuqqas ta' qbil minn xi waħda miż-żewġ fergħat tal-awtorità baġitarja, għandha tissejjaħ laqgħa formali ta' trijalogu. 34. B’mod separat, il-Kummissjoni tippreżenta talba ta' trasferiment sabiex fil-baġit għall-2012 iddaħħal approprjazzjonijiet speċifiċi għall-impenji, kif mitlub mill-Punt 28 tal-Ftehim Interistituzzjonali tas-17 ta' Mejju 2006. Sors tal-approprjazzjonijiet għall-ħlas 35. Se jintużaw approprjazzjonijiet mil-linja baġitarja tal-FEG biex ikopru l-ammont ta' EUR 1 631 565 meħtieġ għal din l-applikazzjoni. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta' Aġġustament għall-Globalizzazzjoni skont il-punt 28 tal-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba (applikazzjoni EGF/2011/020 ES/Comunidad Valenciana xdud tas-saqajn minn Spanja) IL-PARLAMENT EWROPEW U L-KUNSILL TAL-UNJONI EWROPEA, Wara li kkunsidraw it-Trattat dwar il-Funzjonament tal-Unjoni Ewropea, Wara li kkunsidraw il-Ftehim Interistituzzjonali tas-17 ta' Mejju 2006 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u l-ġestjoni finanzjarja tajba[11], u b'mod partikolari l-punt 28 tiegħu, Wara li kkunsidraw ir-Regolament (KE) Nru 1927/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-Fond Ewropew ta' Aġġustament għall-Globalizzazzjoni[12], u b'mod partikulari l-Artikolu 12(3) tiegħu, Wara li kkunsidraw il-proposta tal-Kummissjoni Ewropea[13], Billi: (1) Il-Fond Ewropew ta’ Aġġustament għall-Globalizzazzjoni (FEG) twaqqaf biex jipprovdi appoġġ addizzjonali għall-ħaddiema li ngħataw is-sensja minħabba bidliet strutturali kbar fl-andament tal-kummerċ dinji minħabba l-globalizzazzjoni u sabiex jgħinhom fir-riintegrazzjoni tagħhom fis-suq tax-xogħol. (2) Il-kamp ta' applikazzjoni tal-FEG twessa’ għall-applikazzjonijiet imressqa mill-1 ta’ Mejju 2009 sat-30 ta' Diċembru 2011 biex jinkludi appoġġ għall-ħaddiema li jingħataw is-sensja bħala riżultat dirett tal-kriżi finanzjarja u ekonomika globali. (3) Il-Ftehim Interistituzzjonali tas-17 ta’ Mejju 2006 jippermetti l-mobilizzazzjoni tal-FEG fil-limitu massimu annwali ta’ EUR 500 miljun. (4) Spanja ressqet applikazzjoni biex timmobilizza l-FEG, fir-rigward tas-sensji f'146 intrapriża li joperaw fid-Diviżjoni 15 tan-NACE Reviżjoni 2 ("Manifattura tal-ġilda u prodotti relatati") fir-reġjun NUTS II tal-Comunidad Valenciana (ES52), fit-28 ta' Diċembru 2011 u ssupplimentatha b'tagħrif addizzjonali sat-23 ta' Frar 2012. Din l-applikazzjoni hija konformi mar-rekwiżiti għad-determinazzjoni tal-kontribuzzjonijiet finanzjarji kif stabbilit fl-Artikolu 10 tar-Regolament (KE) Nru 1927/2006. Il-Kummissjoni għalhekk ressqet proposta biex timmobilizza l-ammont ta' EUR 1 631 565. (5) L-FEG għandu, għalhekk, jiġi mmobilizzat sabiex jipprovdi kontribuzzjoni finanzjarja għall-applikazzjoni mressqa minn Spanja, ADOTTAW DIN ID-DEĊIŻJONI: Artikolu 1 Għall-baġit ġenerali tal-Unjoni Ewropea għas-sena finanzjarja 2012, il-Fond Ewropew ta' Aġġustament għall-Globalizzazzjoni (FEG) għandu jiġi mmobilizzat biex jipprovdi s-somma ta' EUR 1 631 565 f'approprjazzjonijiet ta' impenn u ta' ħlas. Artikolu 2 Din id-Deċiżjoni għandha tiġi ppubblikata f’Il-Ġurnal Uffiċjali tal-Unjoni Ewropea. Magħmul fi [Brussell/Strasburgu], Għall-Parlament Ewropew, Għall-Kunsill, Il-President Il-President [1] ĠU C 139, 14.6.2006, p. 1. [2] ĠU L 406, 30.12.2006, p. 1. [3] Ir-Regolament (KE) Nru 1893/2006 tal-Parlament Ewropew u tal-Kunsill tal-20 ta' Diċembru 2006 li jistabbilixxi l-klassifikazzjoni tal-istatistika ta' attivitajiet ekonomiċi tan-NACE Reviżjoni 2 u li jemenda r-Regolament tal-Kunsill (KEE) Nru 3037/90 kif ukoll ċerti Regolamenti tal-KE dwar setturi speċifiċi tal-istatistika(ĠU L 393, 30.12.2006, p. 1). [4] F'konformità mat-tielet paragrafu tal-Artikolu 3 tar-Regolament (KE) Nru 1927/2006. [5] http://ec.europa.eu/enterprise/sectors/footwear/files/statistics/footwear_en.pdf [6] Federación de Industrias Afines de la UGT del País Valenciano (MCA-UGT-PV) u Comisiones Obreras del País Valenciano (CC.OO.-PV). [7] COM(2010) 216, COM(2010) 613, COM(2010) 617 u COM(2012) 053. [8] L-ispiża reali stmata għal kull ħaddiem provduta mill-Istat Membru hija ta' EUR 1 251,4286. Sabiex tiġi ssimplifikata l-preżentazzjoni fit-tabella, din iċ-ċifra ġiet imnaqqsa sal-eqreb numru sħiħ, mingħajr ma kienet modifikata l-ispiża totali stmata għall-miżura kif ikkalkulata mill-Istat Membru [9] Idem EUR 1 142, 7272 [10] Dirección General de Proyectos y Fondos Europeos de la Consellería de Hacienda y Administraciones Públicas de la Generalitat Valenciana. [11] ĠU C 139, 14.6.2006, p. 1. [12] ĠU L 406, 30.12.2006, p. 1. [13] ĠU C […], […], p. […].